Tom Kristensen satte det 83. Le Mans i gang.

Klokken 15 - traditionen tro - gik starten til årets 24-timers-løb i Le Mans, der er historiens 83. udgave og set med danske briller år ét efter legenden Tom Kristensen, der kørte sit sidste løb sidste år. Helt uden Kristensen er 2015-udgaven dog ikke. Han havde æren at sætte løbet i gang som den såkaldte "grand marshal". Han førte det samlede felt an, men da klokken slog 15, overlod han scenen til løbets konkurrerende deltagere. Seks danskere er involveret i årets løb - men altså ikke nordjyske Tom Kristensen.